polyglot-tagger/wikipedia-language-snippets-filtered huggingface dataset:
સહસ્ત્રાબ્દી બદલાતાની સાથે પ્રખ્યાત થયેલાં ઇન્ટરનેટના માધ્યમના ઉદયને કારણે નવી પરંપરાઓનું સર્જન થયું. દર વર્ષે કરોડો લોકો વેલેન્ટાઇન ડે નિમિત્તેની શુભેચ્છા પત્રિકાઓ ડિજિટલ સ્વરૂપમાં બનાવે છે અને મોકલે છે. જેમ કે ઇ-કાર્ડ્ઝ, પ્રેમ પત્રો અને છાપી શકાય તેવી શુભેચ્છા પત્રિકાઓ.
19મી સદીથી હસ્તલિખિત પત્રોએ શુભેચ્છા પત્રીકાઓનું જંગી જથ્થામાં ઉત્પાદન કરવાનો માર્ગ બનાવી આપ્યો. 19મી સદીના મધ્ય ભાગમાં વેલેન્ટાઇન ડેનો વેપારે અમેરિકી ગણરાજ્યોને પણ વ્યાપારીકરણના પથ ઉપર ચાલવાનો સંકેત આપ્યો.
એવા સમયમાં કે જ્યારે ઇ. સ. 1415માં એજિનકોર્ટના યુદ્ધમાં તેની ધરપકડ બાદ તેનું રાજ્ય ટાવર ઓફ લંડનના કબજામાં આવી ગયું હતું.
ગીલેંડર્સ આર્બુથનોટ એન્ડ કું. એ આ રેલ્વેનું બાંધકામ કર્યું. સીલીગુડી થી કુર્સેયોંગ વચ્ચે રેલ્વે ૨૩ ઓગસ્ટ ૧૮૮૦માં શરૂ કરાઈ, જ્યારે દાર્જીલીંગ સુધીની રેલ્વે લાઈનની સત્તાવાર શરુઆત ૪ જુલાઈ ૧૮૮૧માં થઈ. આ રેલ્વેનો ઢોળાવ સરળ કરવના હેતુથી ઘણા ઈજનેરી ફેરેફાર કરવામાં આવ્યાં. ઘણી કુદરતી આફતો જેમકે ૧૮૯૭નો ધરતીકંપ અને ૧૮૯૯ના વાવાઝોડાં છતાં ડી એચ આર એ વિસ્તારનું કામ ચાલુ રાખ્યું પ્રવાસી અને સામાન ની હેરફેર વધતી ગઈ.હીલ કાર્ટ રોડ પ્ર બસ સેવા ચલુ થવાથી ડી એચ આર ને સ્પર્ધાનો સામનો કરવો પડ્યો વળી તે દાર્જીલીંગ પહોંચવા માટે બસ દ્વારા ઓછોસમય લાગતો હતો. બીજા વિશ્વ યુદ્ધના સમયે ડી એચ આર એ ઘુમ અને દાર્જીલીંગના આસપાસના ક્ષેત્રમાં સૈન્ય અને તેમની રસદના સ્થાનાંતરણમાં મહત્ત્વનો ભાગ ભજવ્યો.
ઇ. સ. ૧૮૭૮માં કોલકત્તા અને સીલેગુડીને સ્ટાંડર્ડ ગેજ દ્વારા જોડવામાં આવી હતી. તે સમયે હિમાલયની તળેટીમાં આવેલ સીલીગુડી થી દાર્જીલીંગ સુધી ગાડાંવાટ હતી જેને હજી પણ હીલ કાર્ટ રોડ કહે છે તેના પર ટોંગા સેવા ચાલતી હતી. ફ્રેંકલીન પ્રેસ્ટેજ, નામના ઈસ્ટર્ન બેંગાલ રેલ્વે કંપનીના એક એજંટે સીલીગુડી અને દાર્જીલીંગ વચ્ચે વરાળ ચલિત ટ્રામ વે નો પ્રસ્તાવ સરકાર સમક્ષ મુક્યો. આ પ્રસ્તાવને બંગાળના લેયુટંટ ગવર્નર એશ્લી ઈડનના પ્રમુખસ્થાને નિમાયેલી કમિટીની સકારાત્મક મંજૂરી મળતા ૧૮૭૯માં આ પ્રસ્તાવ મંજૂર થયો. અને તેનું બાંધકામ તે જ વર્ષે ચાલુ થયું.
કેબેજ ઢોસા - કોબી વાપરી બનેલા ઢોસા. આના ખીરામાં ચોખા, લાલ મરચું, હિંગ અને હળદર વપરાય છે. એક વખત ખીરું તૈયાર થયા પછે ઢોસા બનાવવાના અડધા કલાક પહેલાં તેમાં કોબી ઉમેરાય છે. અને કરકરા ઢોસા ઉતારાય છે
ઢોસા એ એક પ્રકારનો પૂડલો છે જેને ચોખા અને અડદ વાપરીને બનાવાય છે. આ એક દક્ષિણ ભારતીય ખોરાકની પરંપરાગત વાનગી છે જે સમગ્ર ભારતમાં પ્રખ્યાત છે. કોંકણ ક્ષેત્રમાં પણ આ પદાર્થોના બનતા પૂડા પ્રચલિત છે અહીં તેને કોંકણીમાં પોલે અને મરાઠીમાં તેને આમ્બોલી કહે છે. આ વાનગી કાર્બોદિત અને નત્રલ થી સમૃદ્ધ છે, તેને સવારના નાસ્તા કે રાત્રિભોજન તરીકે ખવાય છે. એમ મનાય છે કે તેનું મૂળ ઉત્પતિ સ્થાન કર્ણાટકના ઉડુપીની મંદિર ગલીઓ છે. ઈ.પૂ. ૧૦૦ થી ઈ.સ. ૩૦૦ વચ્ચે લખાયેલ તામિલનાડુના સંગમ સાહિત્યમાં અને છઠ્ઠી શતાબ્દીની આસપાસ લખાયેલ ઈદાઈછંગમ સાહિત્યમાં પણ ઢોસાનો ઉલ્લેખ મળી આવે છે. .
કહેવાય છે પ્રાચીન સમયમાં માત્ર બટેટાની ભાજી ઢોસા સાથે અલગ વાડકામાં અપાતી. અમુક સમયે બટેટાની અછત થઈ પડી ત્યારે કાંદા સાથે મિશ્ર કરી બટેટાની ભાજી બનાવવાની શરૂઆત થઈ. હિંદુ અને જૈન ધર્મમાં કાંદા પર બાધ હોવાથી આવી ભાજીની ભાજી ખુલી રીતે ન પીરસાતી. તેને ઢોસાની અંદર છુપાવીને અપાતી. લોકોને આ નવા પ્રકારનો ઢોસો પસંદ પડ્યો. તે મસાલા ઢોસા તરીકે પ્રચલીત બન્યો.
આ વાનગીમાં ચોખાને ઈડલીના ખીરા કરતા વધુ ઝીણુ પીરસવામાં આવે છે. આ સાથે ચોખા અને અડદના પ્રમાણમાં પણ વધારો કરાય છે. આ બનાવટમાં અમુક લોકો ઉકડા ચોખા પ્ણ વાપરે છે. અમુક સમયે અડદને બદલે મેંદો વાપરી મૈદા ઢોસા કે ચોખા અને અડદની દાળને બદલે રવો વાપરી રવા ઢોસો પણ બનાવાય છે.
ડૉ. મનમોહન સિંહ ભારતના ૧૪મા વડાપ્રધાન હતા. તે એક કુશળ રાજનેતા હોવાની સાથે સાથે એક વિદ્વાન, અર્થશાસ્ત્રી અને વિચારક પણ છે. એક અનુભવી અર્થશાસ્ત્રીનાં રુપમાં તેમની ઓળખ વધુ છે. તેમની કુશળ અને ઈમાનદાર છબીને કારણેજ લગભગ દરેક રાજનૈતિક દળોમાં તેમની સારી શાખ છે. ૨૦૦૯માં થયેલી લોકસભાની ચુંટણીમાં મળેલી જીત પછી, તેઓ જવાહરલાલ નેહરુ પછીનાં ભારતના પહેલા એવા વડાપ્રધાન બન્યા છે કે જેમને એક વખત પાંચ વર્ષનો કાર્યકાળ સફળતા પૂર્વક પૂર્ણ કર્યા પછી ફરી વખત વડાપ્રધાન પદ પ્રાપ્ત થયું હોય. તેમને જૂન ૨૧, ૧૯૯૧થી મે ૧૬, ૧૯૯૬ સુધી નરસિંહ રાવની સરકારમાં નાણા મંત્રીનો હોદ્દો પણ સંભાળ્યો હતો. નાણા મંત્રી તરિકે તેમણે ભારતમાં આર્થિક સુધારાઓની શરુઆત કરી. ૨૮ ફેબ્રુઆરીએ તેઓ સાઉદી અરેબિયાની યાત્રા પર ગયા હતા, આ સાથે જ ૧૯૮૨ બાદ સાઉદી અરબની યાત્રા કરનારા તેઓ પહેલા વડાપ્રધાન બન્યા છે.
નાણા આપવા, બૅન્કનોટના રૂપમાં અને ગ્રાહકના આદેશ અનુસાર તેના ચાલુ ખાતામાંથી ચેક અથવા ચૂકવણી સામે નાણા ચૂકવવા. બૅન્ક પરના આ દાવાઓ પૈસા તરીકે ગણવામાં આવે છે કારણ કે તે વટાઉખત અને/અથવા માંગ સામે ફેર-ચૂકવણીને પાત્ર હોય છે, અને તેથી તેને નાણા સમાન જ ગણવામાં આવે છે. બૅન્કનોટોના કિસ્સામાં, પહોંચાડવા માત્રથી તે અસરકારક રીતે નાણામાં તબદીલ થઈ શકતા હોય છે, અથવા ચેક થકી જે-તે વ્યકિતના ખાતામાં કે રોકડ ચૂકવી શકાતા હોય છે.
ચૂકવણીઓનું વ્યવસ્થાપન અને પતાવટ - બૅન્ક પોતાના ગ્રાહકો માટે સંપાદન અને ચૂકવણી એમ બંને પ્રકારના એજન્ટ તરીકે કામ આપે છે, આંતરબૅન્ક કિલયરિંગ અને પતાવટની વ્યવસ્થાઓમાં સહભાગી થઈને બૅન્ક ચૂકવણીના ખત એકઠા કરવાના, રજૂ કરવાના, રજૂ થયેલાને ચૂકવવાના કાર્યો કરે છે. તેના કારણે ચૂકવણીની પતાવટો માટે રાખેલા આરક્ષિત ધનને નિયમનમાં રાખવું બૅન્ક માટે શકય બને છે, કારણ કે ચૂકવણીરૂપે આવતા અને ચૂકવણી માટે અપતા નાણા એકબીજાને પૂરક બને છે. તે ભૌગોલિક વિસ્તારો વચ્ચેના ચૂકવણીના પ્રવાહને સમતોલ કરવા, અને તેમની વચ્ચેની પતાવટની કિંમત ઘટાડવા માટે પણ તેમને સક્ષમ બનાવે છે.
શાખ ગુણવત્તા સુધારણા - બૅન્ક સામાન્ય વેપારી અને અંગત ઉધારદારોને નાણા ધીરે છે, પણ તેઓ ઊંચી ગુણવત્તાના ઉધારદારો હોય છે. બૅન્કની મિલકતો અને મૂડીના વિશાખનમાંથી આ સુધારણા આવી શકે છે, જે તેને તેના બંધનપાત્ર કરારોમાં કસૂરપાત્ર બન્યા વિના ખોટને નિભાવી લેવા પૂરતી અનામત આપે છે. જો કે, બૅન્કનોટ અને થાપણો સામાન્ય રીતે અસુરક્ષિત હોય છે; જો બૅન્ક મુશ્કેલીમાં આવી પડે અને તેના રોજિંદી કામગીરી ચાલુ રાખવા પૂરતું ભંડોળ એકઠું કરવા સલામતીના વચન રૂપે મિલકતોને મૂકે, તો ત્યારે બૅન્કનોટ ધરાવનારા અને થાપણદારો આર્થિક રીતે ગૌણ સ્થિતિમાં આવી જાય છે.
પાકયા બાદનું પરિવર્તન - બૅન્ક સામાન્ય રીતે માંગ ૠણ અને ટૂંકા ગાળાના ૠણ પરથી વધુ ઉધાર લે છે, તે છતાં વધુ પ્રમાણમાં લાંબા ગાળાની લોન પૂરી પાડે છે. બીજા શબ્દોમાં, તે ઉધાર ટૂંકા ગાળાનું લે છે અને ધીરે છે લાંબા ગાળા માટે. મોટા ભાગના અન્ય ઉધારદારો કરતાં વધુ મજબૂત શાખ ગુણવત્તા ધરાવતી હોવાથી બૅન્ક તમામ વટાઉખતોના એકત્રીકરણથી તથા વળતરો , અનામત રોકડ જાળવતા રહીને, જરૂર પડ્યે તરત રોકડમાં રૂપાંતરિત કરી શકાય તેવી વેચાણપાત્ર સલામતીઓમાં રોકાણ કરીને અને વિવિધ સ્રોતો પાસેથી જરૂર પડે તેમ પ્રતિસ્થાપન ભંડોળ એકઠું કરતા રહેવાને કારણે બૅન્ક આમ કરી શકે છે.
શાખા, બૅન્કિંગ કેન્દ્ર અથવા નાણાકીય કેન્દ્ર એ બૅન્ક અથવા નાણાકીય સંસ્થાનું એવું રીટેલ સ્થાન છે જે તેના ગ્રાહકોને સમક્ષ પ્રત્યક્ષ સેવાઓની વ્યાપક હારમાળ રજૂ કરે છે.
એટીએમ એ એક કમ્પ્યૂટરાઈઝ્ડ ટેલિકમ્યુનિકેશનનું સાધન છે જે નાણાકીય સંસ્થાઓના ગ્રાહકોને અમુક નિશ્ચિત જાહેર સ્થળે માનવીય કારકૂન અથવા બૅન્ક ટેલરની મદદ વિના સ્વયં નાણાકીય વિનિમય કરવાની પદ્ધતિ પૂરી પાડે છે. મોટા ભાગની બૅન્કો હવે શાખાઓ કરતાં વધુ સંખ્યામાં એટીએમ ધરાવે છે, અને એટીએમ વ્યાપક શૃંખલાના વપરાશકર્તાઓને વ્યાપક શૃંખલામાં સેવાઓ પૂરી પાડે છે. ઉદાહરણ તરીકે, હોંગકોંગમાં, મોટા ભાગના એટીએમ માં કોઈ પણ વ્યકત એ બૅન્કનું ખાતું ધરાવનાર કોઈ પણ ગ્રાહકના ખાતામાં માત્ર ત્યાં નોટો ભરીને અને જે ખાતામાં જમા કરવાના હોય તેનો ખાતાનંબર દાખલ કરીને રોકડ રકમ જમા કરી શકે છે. વધુમાં, મોટા ભાગના એટીએમ અન્ય બૅન્કના કાર્ડધારકોને પણ, તે કાર્ડ કોઈ વિદેશી બૅન્ક દ્વારા આપવામાં આવ્યું તો પણ, પોતાના ખાતાની સિલક જાણવા માટે અને રોકડ રકમ ઉપાડવા માટેની સવલત આપે છે.
ટપાલ એ ટપાલ વ્યવસ્થાનો એક ભાગ છે જે પોતે જ એક એવું તંત્ર છે જેમાં લેખિત દસ્તાવેજોને લાક્ષણિક ઢબે પરબિડીયાઓમાં બીડી, અને અન્ય વસ્તુઓ ધરાવતા નાના પૅકેટને આખા વિશ્વમાંના જે-તે ગંતવ્ય સ્થાને પહોંચાડવામાં આવે છે. ચેક જમા કરવા માટે અને બૅન્કને ત્રીજા પક્ષને પૈસા ચૂકવવા માટેના આદેશ મોકલવા માટે તેનો ઉપયોગ થઈ શકે છે. નિયત સમયાવધિએ પોતાના ગ્રાહકોને ખાતાનું નિવેદન મોકલવા માટે પણ બૅન્કો સામાન્ય રીતે તેનો ઉપયોગ કરે છે.
ટેલિફોન બૅન્કિંગ એ નાણાકીય સંસ્થા દ્વારા પૂરી પાડવામાં આવતી એક એવી વ્યવસ્થા છે જે તેના ગ્રાહકોને ટેલિફોન દ્વારા વિનિમય કરવા સક્ષમ બનાવે છે. આમાં સામાન્ય રીતે મુખ્ય બિલદાતાઓ ને બિલની ચૂકવણી કરવાનો સમાવેશ થાય છે.
ઈન્ટનેટ થકી બૅન્ક, ક્રેડિટ યુનિયન અથવા બિલ્ડિંગ સોસાયટીની સુરક્ષિત વેબસાઈટ પરથી ચૂકવણી વગેરેના વિનિમયો કરવામાં આવે તેના માટે ઓનલાઈન બૅન્કિંગ શબ્દપ્રયોગ કરવામાં આવે છે.
દૂરના બૅન્કિંગ નેટવર્ક સાથે પોતાના મોબાઈલનો ઉપયોગ કરીને જોડાણ સાધી સીધાસાદા બૅન્કિંગ વિનિમયો કરવાની પદ્ધતિને મોબાઈલ બૅન્કિંગ કહે છે.
દૂરના સ્થળેથી વીડિઓ અને ઓડિઓ જોડાણ સાધીને બૅન્કિંગ વિનિમયો અથવા વ્યવાસાયિક બૅન્કિંગ સલાહ-મસલતો કરવામાં આવે ત્યારે તેના માટે વીડિયો બૅન્કિંગ શબ્દપ્રયોગ કરવામાં આવે છે. હેતુને અનુરૂપ બૅન્કિંગ ટ્રાન્સેકશન મશીન થકી અથવા વીડિયો કૉન્ફરન્સ સક્ષમ બૅન્ક શાખા થકી જ વીડિયો બૅન્કિંગ કરી શકાય છે.
વ્યાપારી/વાણિજય બૅન્ક: આ શબ્દપ્રયોગ માત્ર રોકાણ બૅન્કથી સામાન્ય બૅન્કને જુદી પાડવા માટે કરવામાં આવે છે. મહામંદી પછી, યુ.એસ. કૉંગ્રેસે બૅન્કોને બૅન્કને લગતી પ્રવૃત્તિઓ સુધી મર્યાદિત રહેવા માટે, જયારે રોકાણ બૅન્કોને મૂડીબજારની ગતિવિધિઓ પૂરતા સીમિત રહેવાનો આદેશ કર્યો હતો. બંને જુદી જુદી નહીં પણ એક માલિકી હેઠળ હોવાથી, કેટલાક નિગમો અને મોટા ઉદ્યોગો પાસેથી થાપણો અને લોન મેળવવા ની પ્રવૃત્તિ સાથે સંબંધ રાખતી બૅન્ક કે બૅન્કની શાખા માટે "વ્યાપારી/વાણિજય બૅન્ક" શબ્દપ્રયોગ કરે છે.
સામુદાયિક બૅન્ક: તેમના ગ્રાહકો અને ભાગીદારોની સેવામાં પોતાના કર્મચારીઓને સ્થાનિક નિર્ણયો લેવા માટે પ્રોત્સાહિત કરતી સ્થાનિક સ્તરે સંચાલિત નાણાકીય સંસ્થાઓ.
અપતટીય બૅન્ક: ઓછું કર-માળખું અને નિયમન ધરાવતા અધિકારક્ષેત્રોમાં સ્થિત બૅન્કો. અનેક અપતટીય બૅન્કો આવશ્યકરૂપે ખાનગી બૅન્કો હોય છે.
બચત બૅન્ક: યુરોપમાં 19મી સદીમાં અથવા ક્યારેક 18મી સદીમાં સુદ્ધાં બચત બૅન્કોનાં મૂળિયાં જોવા મળે છે. તેમનો મૂળ ઉદ્દેશ વસતિના તમામ સ્તરના લોકોને બચત ઉત્પાદનો ઉપલબ્ધ કરાવવાનો હતો. કેટલાક દેશોમાં, પ્રજાની પહેલથી બચત બૅન્કો ઊભી થઈ હતી; તો કેટલાકમાં, સામાજિક પ્રતિબદ્ધતા ધરાવતા વ્યકિતઓએ જરૂરી માળખું ઊભું કરવા માટે તેનો પાયો નાખ્યો હતો. હવે આજે તો, યુરોપિયન બચત બૅન્કો તેમનું ધ્યાન રીટેલ બૅન્કિંગ પરઃ ચૂકવણીઓ, બચત ઉત્પાદનો, વ્યકિતઓ અથવા નાના કે મધ્યમ કદના વ્યાવસાયિક સાહસોને ધિરાણ અને વીમાની સેવા આપવા પર કેન્દ્રિત કરી રહી છે. રીટેલ સેવાઓ પરના તેમના વિશેષ ભાર ઉપરાંત, સ્થાનિક અને પ્રાંતીય સ્તરે સેવાઓ ઉપલબ્ધ કરતા પોતાના બૃહદ્ રીતે વિકેન્દ્રીત વિતરણ નેટવર્કના કારણે અને વેપાર તથા સમાજ પ્રત્યેના તેમના સામાજિક જવાબદારીભર્યા અભિગમના કારણે પણ તે વ્યાપારી/વાણિજય બૅન્કથી અલગ તરી આવે છે.
નૈતિક બૅન્ક: તમામ કામકાજમાં પારદર્શિતાને પ્રાથમિકતા આપતી અને માત્ર તેમને જે સામાજિક રીતે જવાબદારીભર્યું લાગે તેવું જ રોકાણ કરતી બૅન્કો.
બૅન્ક ખાતાની સિલક એ બૅન્ક અને ગ્રાહક વચ્ચેની નાણાકીય સ્થિતિ છેઃ જયારે ખાતું જમા દર્શાવતું હોય, ત્યારે બૅન્કે તેટલી સિલક ગ્રાહકને અદા કરવાની રહે છે; જયારે ખાતું ખાધમાં હોય, ત્યારે ગ્રાહકે તેટલી સિલક બૅન્કને અદા કરવાની રહે છે.
ગ્રાહકના ખાતામાં જેટલી રકમ હોય તેટલા સુધી ગ્રાહકોના ચેકની ચૂકવણી કરવા તથા તે ઉપરાંત સમંત થયેલી ઓવરડ્રાફટની મર્યાદા સુધીની ચૂકવણી કરવા બૅન્ક સહમતિ આપે છે.
ગ્રાહક તરફથી કાયદેસરનો અધિકૃત આદેશ ઉ.દા. ગ્રાહક દ્વારા આપવામાં આવેલો ચેક, મળ્યા સિવાય ગ્રાહકના ખાતામાંથી ચૂકવણી કરવાનો બૅન્ક ઈનકાર કરી શકે છે.
ગ્રાહકના એજન્ટ હોવાની રૂએ, બૅન્ક બનતી ત્વરાથી ગ્રાહકના ખાતામાં જમા કરવામાં આવેલા ચેકની ચૂકવણી મેળવવા, અને વકરાને ગ્રાહકના ખાતામાં જમા કરવા સહમત આપે છે.
ગ્રાહકના ખાતામાં થયેલા વહેવાર/વિનિમયોની વિગતો બૅન્ક જાહેર ન કરવી જોઈએ- સિવાય કે ગ્રાહકની સંમતિ હોય, તે પ્રગટ કરવા તે જાહેર ફરજનો ભાગ હોય, બૅન્કના હિત માટે તેની આવશ્યકતા હોય, અથવા કાયદા દ્વારા તેમ કરવાનો આદેશ હોય.
વાજબી ચેતવણી આપ્યા વિના બૅન્ક ગ્રાહકનું ખાતું બંધ કરી શકે નહીં, કારણ કે સામાન્ય રીતે પણ રોજિંદા ક્રમમાં ચેકની ચૂકવણી આપવા/મેળવવામાં અમુક દિવસોનો સમય લાગતો હોય છે.
તેનો અર્થ એવો પણ થયો કે દરેક વખતે તમે જયારે તમારા બચત ખાતામાં નાણા જમા કરો છો ત્યારે તમે તેમાં ઉધારો છો , અને જયારે દરેક વખતે તમે તમારા ક્રેડિટ કાર્ડ ખાતામાંથી નાણા ખર્ચો છો ત્યારે તમે તેમાં જમા વધારો છો . જો કે, જો તમે તમારું બૅન્ક નિવેદન વાંચશો, તો તેમાં તેનાથી તદ્દન વિરુદ્ધ દર્શાવેલું હશે- કે જયારે તમે પૈસા જમા કરો છો ત્યારે તમે તમારા ખાતામાં જમા વધારો છો અને જયારે તમે નાણા ઉપાડો છો ત્યારે તમે તેને ઉધારો છો. જો તમારા ખાતામાં રોકડ રકમ છે, તો તમારી પાસે હકારાત્મક સિલક છે; જો તમે વધારે પડતા નાણા ઉપાડી લીધાં છે, તો તમારા ખાતામાં નકારાત્મક સિલક હશે. આવું થવા પાછળનું કારણ એ છે કે આ બૅન્ક નિવેદન બૅન્કે પ્રગટ કર્યું છે, તમે નહીં. તમારી બચત એ તમારી મિલકત હોઈ શકે, પણ તે બૅન્ક માટે દેવું છે, એટલે એ જમા પાસામાં દર્શાવવામાં આવે છે. તેનાથી વિપરીત, તમે લીધેલી લોન એ તમારા માટે દેવું છે પણ બૅન્ક માટે તે બૅન્કની મિલકત છે, એટલે તેઓ તેને ઉધાર પાસામાં દર્શાવે છે. બૅન્ક વિનિમયો, સિલક, જમા અને ઉધારની નીચે ચર્ચા કરવામાં આવી છે, પણ આ ચર્ચા ખાતેદારના દષ્ટિકોણથી - મોટા ભાગના લોકો સામાન્ય રીતે જે રીતે જોવા ટેવાયેલા છે તે દષ્ટિકોણથી કરવામાં આવી છે.
ચાલુ ખાતાઓમાં જમા થયેલું ભંડોળ, ચોકકસ સમયાવધિની થાપણો સ્વીકારીને અને ચલણીનોટો અને બોન્ડ જેવી ૠણ પ્રતિભૂતિઓ પ્રસિદ્ધ કરીને બૅન્ક નાણા ઉધાર લે છે. જયારે ચાલુ ખાતાઓમાં ગ્રાહકોને આગોતરાં નાણા આપવામાં, હપ્તાવાર લોન આપવામાં, અને બજારની ૠણ પ્રતિભૂતિઓમાં તેમ જ નાણા ધીરવાના અન્ય રૂપોમાં બૅન્ક નાણા ધીરે છે.બૅન્ક મોટા ભાગે તમામ પ્રકારના ચૂકવણીની સેવાઓ આપે છે, અને મોટા ભાગના વેપાર/ઉદ્યોગ માટે, વ્યકિતઓ માટે અને સરકારો માટે બૅન્કનું ખાતું હોવું અનિવાર્ય ગણવામાં આવે છે. બૅન્કના ખાતાની અવેજીમાં રિમિટન્સ કંપનીઓ જેવી ચૂકવણીની સેવાઓ આપતી બૅન્ક સિવાયની સેવાઓને સામાન્ય રીતે પૂરતી ગણવામાં આવતી નથી.બૅન્ક તેનું મોટા ભાગનું ભંડોળ ઘરેલુ અને બિન-નાણાકીય ઉદ્યોગો પાસેથી મેળવે છે, અને તેનું મોટા ભાગનું ભંડોળ ઘરેલુ અને બિન-નાણાકીય ઉદ્યોગોને ધીરે છે, પણ બૅન્ક સિવાયના ધિરનારા નોંધપાત્ર અને ઘણા કિસ્સાઓમાં બૅન્ક લોનનો પૂરતો વિકલ્પ પૂરો પાડે છે, અને બજારના ભંડોળના નાણા, રોકડ રકમ વ્યવસ્થાપન સંસ્થાઓ અને અન્ય બૅન્ક સિવાયની સંસ્થાઓ ઘણા કિસ્સાઓમાં પોતાની બચત બૅન્કને ધીરવાને અવેજીમાં પૂરતો વિકલ્પ પૂરો પાડે છે.
અવારનવાર બૅન્કના વ્યવસ્થાતંત્રમાં કટોકટી ઊભી કરી શકે તેવા અનેક પ્રકારનાં જોખમો પ્રત્યે બૅન્ક સંવેદનશીલ હોય છે. તેમાં પ્રવાહિતાનું જોખમ (જયારે અનેક થાપણદારો ઉપાડ માટે વિનંતી કરે અને તે ઉપલબ્ધ ભંડોળ કરતાં વધુ હોય), ધિરાણ જોખમ (ૠણદાતાઓ તેમણે પાછું આપવું ઘટે તેટલું ૠણ બૅન્કને ચૂકવે નહીં તેવી શકયતા), અને વ્યાજદર જોખમ (જો વધતા વ્યાજદરના કારણે બૅન્કને તે લોન આપવા સામે જેટલું વ્યાજ મેળવે છે તેના પ્રમાણમાં તેની થાપણો પર વધુ વ્યાજ ચૂકવવાની ફરજ પડે અને તેથી બૅન્ક ખોટમાં જાય તેવી સંભાવના). સમગ્ર ઇતિહાસમાં અનેક વખત બૅન્કિંગ કટોકટી ઊભી થતી જોવા મળી છે, પણ સમગ્ર બૅન્કિંગ ક્ષેત્રને ભરડામાં લેતાં જોખમો એક કે તેથી વધુ વખત વાસ્તવિકરૂપ લઈ શકયા છે. મહામંદી દરમ્યાન જોવા મળેલી બૅન્કોની નાદારી, 1980ના દાયકાની યુ.એસ. બચત અને લોન કટોકટી અને 1990ના દાયકાના પૂર્વાર્ધમાં, 1990ના દાયકાની જાપાનીઝ બૅન્કિંગ કટોકટી અને 2000ના દાયકામાંની સબપ્રાઈમ ગીરો કટોકટી તેનાં જાણીતાં ઉદાહરણો છે. સામાન્ય રીતે, સરકાર બચાવ આયોજન અથવા વ્યકિતગત જાહેર હસ્તક્ષેપથી બૅન્કોને બચાવી લે છે.
દસ્તાવેજી અને ગમે તે વખતે વટાવી શકાય તેવા શાખપત્રો , બાંહેધરીઓ, પર્ફોમન્સ બોન્ડ પૂરાં પાડવા, હૂંડીપત્રો કે અન્ય સુરક્ષાપત્રો સામે નાણા ધીરવા અને એવા અન્ય ઓફ-બ્લેન્સશિટ જોખમો ઉપાડવા
વીમા, યુનિટ ટ્રસ્ટ અને એવાં અન્ય નાણાકીય ઉત્પાદનોનાં વેચાણ, વિતરણ અથવા સલાહ સહિતની અથવા તે વિનાની દલાલી વગેરે માટે "નાણાકીય સુપરમાર્કેટ"ની ભૂમિકા નિભાવે છે.
ખરેખર તો, આ શબ્દનાં મૂળ છેક પ્રાચીન રોમન સામ્રાજય સુધી પહોંચે છે, જયાં નાણા ધીરનારા માસેલા નામે ઓળખાતા બંધ વાડાની વચ્ચોવચ નામે ઓળખાતી એક લાંબી બૅન્ચ પર પોતાની નાનકડી, કામચલાઉ દુકાનો નાખતા, જેના પરથી બાન્કો અને બૅન્ક શબ્દ વ્યુત્પાદિત થયો છે. ખાતે નાણા વટાવવા આવેલો વેપારી પોતાના નાણાનું ઝાઝું રોકાણ કરતો નહીં, પણ માત્ર વિદેશી ચલણને રોમમાં કાનૂની ગણાતા ચલણમાં ફેરવીને એટલે સમ્રાટની ટંકશાળના સિક્કામાં મેળવવા માટે તેનો ઉપયોગ કરતો. નાણા-બદલાવની પ્રવૃત્તિનો સૌથી જૂનો પુરાવો કાળા સમુદ્ર પર વસેલી પ્રાચીન હેલેનિક વસાહત ટ્રાપેઝુસના, આધુનિક ટ્રાબ્ઝોનના, 350–325 ઈ.સ. પૂર્વેના એક રૂપાના ડ્રેકમે સિક્કા પર ચિતરેલો જોવા મળે છે, જે લંડનના બ્રિટિશ સંગ્રાહાલયમાં મોજૂદ છે. સિક્કા પર શહેરના નામના શબ્દશ્ષ્લેષરૂપે સિક્કાઓથી લદાયેલું શરાફનું ટેબલ ટ્રાપેઝા દર્શાવવામાં આવ્યું છે. ખરેખર તો આજે પણ આધુનિક ગ્રીક શબ્દ ટ્રાપેઝા -નો અર્થ ટેબલ અને બૅન્ક બંને થાય છે.
બૅન્ક એ એક એવી નાણાકીય સંસ્થા છે જે થાપણો સ્વીકારે છે અને પછી તે થાપણોને ધિરાણની પ્રવૃત્તિઓમાં રોકે છે. આમ તો બૅન્ક પ્રાથમિકરૂપે ગ્રાહકોને નાણાકીય સેવા પૂરી પાડે છે છતાં સાથે સાથે તે રોકાણકર્તાઓને પણ સમૃદ્ધ કરે છે. સમયે સમયે અને સ્થળ અનુસાર બૅન્કની નાણાકીય ગતિવિધિઓ પરનાં સરકારના બંધનો બદલાતાં રહે છે. નાણાકીય બજારમાં બૅન્કો મહત્ત્વના ખેલાડી ગણાય છે અને તે ભંડોળનું રોકાણ અને વ્યાજે ઉધારે આપવા જેવી સેવાઓ આપે છે. જર્મની જેવા કેટલાક દેશોમાં, બૅન્કો ઐતિહાસિક રીતે ઔદ્યોગિક નિગમોમાં મોટો હિસ્સો ધરાવે છે, જયારે યુનાઈટેડ સ્ટેટ્સ જેવા દેશોમાં બૅન્કો માટે બિન-નાણાકીય કંપનીઓ ખરીદવી પ્રતિબંધિત છે. જાપાનમાં, બૅન્કો સામાન્ય રીતે કૈરેત્સુ તરીકે ઓળખાતું ક્રોસ-શેર હોલ્ડિંગ ધરાવનાર અભિબંધનરૂપ માળખું છે. ફ્રાંસમાં, મોટા ભાગની બૅન્કો તેમના ગ્રાહકોને વીમા સેવાઓ આપતી હોવાથી ત્યાં બૅન્કની બાંહેધરી નું પ્રચલન છે.
બૅન્કની પ્રવૃત્તિઓ/કામકાજને જુદા જુદા વિભાગોમાં વહેંચી શકાય, જેમ કે, વ્યકિતઓ અને નાના ધંધાદારીઓ સાથે સીધું કામકાજ કરતું રીટેલ બૅન્કિંગ; મધ્યમ વેપાર ધરાવનારાઓને સેવા આપતું બિઝનેસ બૅન્કિંગ; મોટાં ઉદ્યોગગૃહો માટેનું કોર્પોરેટ બૅન્કિંગ; ઊંચું મૂલ્ય ધરાવતી વ્યકિતઓ અને પરિવારોને સંપત્તિ વ્યવસ્થાપન માટેની સેવાઓ પૂરી પાડતું ખાનગી બૅન્કિંગ; અને નાણાકીય બજારોમાંની ગતિવિધિઓ સાથે સંબંધિત રોકાણ બૅન્કિંગ. મોટા ભાગની બૅન્કો નફોકારક, ખાનગી સાહસ હોય છે. જો કે, કેટલીક સરકારી માલિકીની અથવા બિન-નફાકારક સંસ્થાઓની માલિકી પણ ધરાવે છે. કેન્દ્રીય/રાષ્ટ્રીયકૃત બૅન્કો એ સામાન્ય રીતે સરકાર-હસ્તક હોય છે અને તે અર્ધ-નિયમન જવાબદારીઓ નિભાવે છે, જેમ કે વેપારી બૅન્કો પર દેખરેખ રાખવી, અથવા રોકડ વ્યાજ દર પર નિયંત્રણ રાખવું. સામાન્ય રીતે તે બૅન્કિંગના વ્યવસ્થાતંત્રને પ્રવાહિતા બક્ષે છે અને કટોકટીના સમયે ધીરાણદાતા તરીકેનો છેલ્લો આશ્રય બનતી હોય છે.
ઈંગ્લિશ કોમન લો ધરાવતા ઘણા દેશોમાં બૅન્કિંગના કારોબારને લિખિત કાયદા દ્વારા સ્પષ્ટ કરવામાં નથી આવ્યો પરંતુ કોમન લો મુજબ, ઉપર દર્શાવેલી વ્યાખ્યા અનુસાર સ્પષ્ટ કરવામાં આવ્યો છે. જયારે બીજા કેટલાક ઈંગ્લિશ કોમન લોના અધિકારક્ષેત્રોમાં બૅન્કિંગના કારોબાર અથવા બૅન્કિંગ વેપાર અંગે કાયદાકીય વ્યાખ્યાઓ છે. આ વ્યાખ્યાઓને જોતી વખતે એ ધ્યાનમાં રાખવું અગત્યનું છે કે તેઓ બૅન્કિંગના કારોબારને ધારો ઘડવાના હેતુથી સ્પષ્ટ કરી રહ્યાં છે, અને તેથી તે સામાન્યરૂપે લાગુ ન પણ પડી શકે. તેમાંના ચોક્કસ મુદ્દાની વાત કરીએ તો, બૅન્કિંગના ખરેખરા કારોબાર પર નિયમન રાખવાને બદલે આ વ્યાખ્યાઓમાંથી મોટા ભાગની એવા ધારા હેઠળ દર્શાવવામાં આવી છે જેનો હેતુ બૅન્ક માટેના પ્રવેશને નિયંત્રિત કરવાનો અને બૅન્ક પર દેખરેખ રાખવાનો હોય. અલબત્ત, અનેક કિસ્સાઓમાં કાયદાકીય વ્યાખ્યા સામાન્ય ધારાની વ્યાખ્યા મહદંશે પ્રતિબિંબિત કરતી હોય તેવું પણ છે. કાયદાકીય વ્યાખ્યાઓનાં કેટલાંક ઉદાહરણોઃ
સંસ્થાઓની સંખ્યા અને તેમની સંભવિત શાખાઓ ની દષ્ટિએ યુનાઈટેડ સ્ટેટ્સ આખા વિશ્વમાં સૌથી વધુ બૅન્કો ધરાવે છે. આ યુએસએના ભૌગોલિક અને નિયમન માળખાનું સૂચક છે, જેના પરિણામે તેની બૅન્કિંગ વ્યવસ્થાતંત્રમાં મોટી સંખ્યામાં નાની સંસ્થાઓથી લઈને મધ્યમ-કદની સંસ્થાઓ છે. નવેમ્બર 2009 મુજબ, શાખાઓની અનિશ્ચિત સંખ્યા ધરાવતી 140 નાની બૅન્કો ઉપરાંત ચીનની 4 ટોચની બૅન્કો 67,000 શાખાઓનો અતિરેક નોંધાવ્યો હતો.
મોટા ભાગના ઈંગ્લિશ કોમન લોના અધિકારક્ષેત્રોમાં વિનિયમ ધારાના વિધેયકો હોય છે, જે ચેક સહિતના વટાઉખત બાબતના કાયદાને સ્પષ્ટ કરે છે, અને આ ધારામાં શરાફ શબ્દપ્રયોગની કાયદાકીય વ્યાખ્યા પણ સમાવિષ્ટ છે. બૅન્કર વ્યકિતઓનું એવું મંડળ/જૂથ છે, જે નિગમ રૂપે હોય અથ વા ન પણ હોય, પણ તે બેન્કિંગનો ઉદ્યોગ કરે છે" . ભલે આ વ્યાખ્યા આમ ગોળ ગોળ લાગે, પરંતુ તે ખરેખર વ્યવહારુ છે, કારણ કે તેમાં ચેક જેવા બૅન્ક વિનિમયો માટેના કાયદાકીય આધારો, બૅન્ક કેવી રીતે આયોજિત છે અથવા નિયંત્રિત છે તેની પર આધારિત નથી તે ચોકસાઈપૂર્વક દર્શાવવામાં આવ્યું છે.
રોકાણ બૅન્કો સ્ટોક અને હૂંડીપત્રો સામે "બાંહેધરીખત " આપે છે, તેમના પોતાનાં ખાતાઓ માટે વેપાર કરવો, બજાર ઊભા કરવા, અને મૂડીબજાર આધારે નિગમોને વિલિનીકરણ અને સંપાદન કરવા જેવી સલાહો આપવી.
વેપારી બૅન્કો એ વેપાર ભંડોળમાં પરોવાયેલી પરંપરાગત બૅન્કો છે. અલબત્ત, આધુનિક વ્યાખ્યા અનુસાર તે લોનના બદલે શેરના રૂપમાં વેપારી પેઢીઓને મૂડી પૂરી પાડનાર બૅન્ક તરીકે ઓળખવામાં આવે છે. વેન્ચર કેપિટલ ફર્મ થી વિપરીત, તે નવી કંપનીઓમાં રોકાણ કરવાનું વલણ ધરાવતી નથી.
સીધું જમા, સીધું ઉધાર અને ઈન્ટનેટ બૅન્કિંગના આગમન પછી મોટા ભાગની બૅન્કિંગ વ્યવસ્થાઓમાં ચેક ચૂકવણી માટેના સાધન તરીકેની પોતાની મહત્તા ગુમાવી ચૂકયો છે. આ જ કારણોસર કાયદાના વિચારકો ચેક આધારિત વ્યાખ્યાને વિશાળ કરીને તેમાં ગ્રાહકો માટે ચાલુ ખાતા ચલાવતી અને તેમને ત્રીજા પક્ષોને ચૂકવણી કરવા કે તેમની પાસેથી ચૂકવણી મેળવવા માટે સક્ષમ બનાવતી નાણાકીય સંસ્થાઓનો, પછી ભલે તે ચેક સામે ચૂકવણી અથવા ચેકના નાણા એકઠા ન કરતી હોય, સમાવેશ કરવો જોઈએ એવું સૂચન આપવા પ્રેરાયા હશે.
સાર્વત્રિક બૅન્કો, જે વધુ પ્રચલિત રીતે નાણાકીય સેવાઓ આપતી કંપનીઓ તરીકે જાણીતી છે, તે આ પ્રવૃત્તિઓમાંની કેટલાકમાં પરોપવાયેલી હોય છે. આ મોટી બૅન્કો ખૂબ વિવિધતાભર્યાં જૂથો છે, જે અન્ય સેવાઓની સાથે વીમો પણ વિતરિત કરે છે- એટલે જ તેના પરથી બૅન્કાસ્યોરન્સ શબ્દ બન્યો, "બાન્ક અથવા બૅન્ક" અને "એસ્યોરન્સ" શબ્દોની સંધિથી આ સંધિશબ્દ બન્યો છે, જે એક જ નિગમના છત્ર હેઠળ બૅન્કિંગ અને વીમો, બંને સેવા આપવામાં આવે છે તેનો સૂચક છે.
ઈસ્લામી બૅન્કો, ઈસ્લામી કાયદાની વિભાવનાઓને વળગી રહે છે. બૅન્કિંગનો આ પ્રકાર ઈસ્લામી ફતવાઓના આધાર પર સુસ્થાપિત થયેલા અમુક સિદ્ધાન્તોની આસપાસ ફરે છે. બૅન્કિંગના તમામ કામકાજમાં વ્યાજને, કે જે ઈસ્લામમાં નિષિદ્ધ છે તેને દૂર રાખવું આવશ્યક હોય છે. તેના બદલે, તે પોતાના ગ્રાહકોને જે નાણાકીય સવલતો આપે છે તેના પર ફી રાખીને અને નફો રાખીને આવક મેળવે છે.
વિશ્વના વિવિધ હિસાબી ધોરણો અંતર્ગત બૅન્ક સ્ટેટમેન્ટ એ બૅન્ક દ્વારા ઉત્પાદિત કરવામાં આવતો એકાઉન્ટિંગ રેકોર્ડ છે. જીએએપી અને આઈએફઆરએસ હેઠળ બે પ્રકારનાં ખાતા હોય છેઃ જમા અને ઉધાર. આવક, ઇક્વિટી અને દેયધન એ જમા ખાતાઓ છે. અસ્કયામત અને ખર્ચ એ ઉધાર ખાતાઓ છે. એટલે કે જમા ખાતા ની સિલક વધારવા માટે તમારે તેમાં જમા કરવું પડે છે, અને ઉધાર ખાતા ની સિલક ઘટાડવા માટે તમારે તેમાંથી ઉધારવું પડે છે.
બૅન્કો ચૂકવણી એજન્ટો તરીકે કામ કરે છે જેમાં તે ગ્રાહકોના ચેકિંગ અથવા ચાલુ ખાતાઓ રાખવા, ગ્રાહકોએ બૅન્કના જે ચૅક લખ્યા હોય તેનું ચૂકવણું કરવું અને ગ્રાહકોના ચાલુ ખાતાઓમાં જમા કરાયેલા ચૅક એકઠા કરવાનું કામ આવરવામાં આવે છે. તારથી પૈસા ટ્રાન્સફર કરવા, ઈએફટીપીઓએસ , અને એટીએમ જેવી ચૂકવણીની અન્ય પદ્ધતિઓથી ચૂકવણી કરવા માટેની વ્યવસ્થાઓ પણ બૅન્ક તેના ગ્રાહકોને ઉપલબ્ધ કરાવે છે.
"બૅન્કિંગ કારોબાર" એટલે ચાલુ અથવા જમા ખાતામાં પૈસા સ્વીકારવા, ગ્રાહકો દ્વારા આપવામાં આવેલા કે જમા કરવામાં આવેલા ચેકની ચૂકવણી કરવી અને એકઠા કરવા, ગ્રાહકોને આગોતરાં નાણા આપવા, અને આ ધારાના હેતુ માટે અધિકારી સૂચવી શકે તેવા તમામ વેપારનો તેમાં સમાવેશ થાય છે; , સેકશન 2, અર્થઘટન).
બૅન્કિંગ ઉદ્યોગ પરના સરકારનાં નિયમોનું સ્તર વ્યાપક રીતે બદલાતું જોવા મળે છે, જેમ કે આઈસલૅન્ડ જેવા દેશોમાં બૅન્કિંગ ક્ષેત્ર પર અન્યોની સાપેક્ષે હળવા નિયમનો છે, જયારે ચીન જેવા દેશોમાં તેના પર બહોળા પ્રકારનાં નિયમનો જોવા મળે છે, અલબત્ત તેના પરથી સામ્યવાદી વ્યવસ્થાતંત્રમાં અનુસરાતી કોઈ વ્યવસ્થિત પ્રક્રિયાનું તારણ કાઢી શકાતું નથી.
સામાન્ય જનતા પાસેથી ચાલુ, જમા, બચત અથવા તેવા અન્ય સમાન ખાતામાં નાણા મેળવવા, જે માંગ સામે અથવા . કરતાં ઓછા સમયમાં અથવા એ સમયગાળા કરતાં પહેલાં નોટિસ સામે અથવા સમયાવધિ પૂરી થતાં પાછા વાળવા;
ઈટાલિયન શબ્દ "ડેસ્ક/બેન્ચ" પરથી બૅન્ક શબ્દ ઉત્પત્તિ પામ્યો છે, રિનેસન્સ દરમ્યાન ડેસ્કની ઉપર એક લીલા ટેબલ-કલોથથી આવરીને પોતાની લેવડદેવડ કરવા માટે ટેવાયેલા યહૂદી ફલોરેન્ટાઈન શરાફો તે શબ્દ વાપરતા હતા. જો કે, બૅન્કની પ્રવૃત્તિઓના પુરાવાઓ પ્રાચીન સમયમાં સુદ્ધાં જણાઈ આવે છે.
આ સૂચિત કરારગત શરતો ગ્રાહક અને બૅન્ક વચ્ચેના એકસપ્રેસ એગ્રીમેન્ટ દ્વારા સુધારી શકાય છે. અમુક ચોક્કસ અધિકારક્ષેત્રમાં અમલી કાયદા અને નિયમનો મુજબ પણ ઉપરોકત શરતોમાં ફેરફાર કરી શકાય છે અને/અથવા બૅન્ક-ગ્રાહક સંબંધ સાથે સુસંગત નવા અધિકારો, ફરજો અથવા મર્યાદાઓ રચી શકાય છે.
બૅન્કિંગનો કાયદો બૅન્ક અને ગ્રાહક (જેના માટે ખાતું ચલાવવા બૅન્ક સહમત થઈ હોય તેવું કોઈ પણ અસ્તિત્વ) વચ્ચેના સંબંધના કરારગત વિશ્લેષણ પર આધારિત છે.
મંદિરના ઉપરના માળાઓ અને ઘુમ્મટને ને મઢેલી સુવર્ણ તક્તિઓ તથા આરસ પહણનું કામ પંજાબના મહારાજ રણજીત સિંહના સમયમાં કરાવાયું હતું. તેમને શેર એ પંજાબ કહેવાતા. તેમણે આ ગુરુ દ્વારાને ધનું દાન આદિ આપ્યું હતું. તેઓ પંજાબી સમાજ માં અને ખાસ કરીને શીખ સમાજમાં અત્યંત લોકપ્રિય છે. તે સમયના પંજાબની રાજધાની લાહોરમાં ઘણી ઈમારતો માં આરસ અને સોનાની મઢામણી હતી. શીખ કાળમાં આ સોનું કઢાવી લેવાયું હતું. મહરાજા રણજીત સિંહે ઘણી ગુરુદ્વારાનો પુનઃ ઉદ્ધાર કરવ્યો અને ઘણી નવી ગુરુદ્વારાઓ બંધાવી. શીખોના દસમા ગુરુ ગુરુ ગોવિંદ સિંઘ જીપ્રત્યે તેમને અપાર માન અને સ્નેહ હતો તેમની યાદમાં શીખોની બે અન્ય મહત્ત્વ પૂર્ણ ગુરુદ્વારા તેમણે બંધાવી. તખ્ત શ્રી પટના સાહિબ અને તખ્ત શ્રી હઝુર સાહિબ .
આને રાત્રે ૧૦ વાગ્યે અકાલ તખ્તમાં લઈ જવાય છે અને સવારે ૪.૪૫ વાગ્યે ફરી હર મંદિર સાહિબ માં લઈ અવાય છે, આ સમયમાં ક્દાચ ઋતુ પ્રમાણે ફરક હોઈ શકે. આ સ્થળના બાંધકામ નો મુખ્ય ઉદ્દેશ્ય એક પ્રાર્થના સ્થળનું નિર્માણ કરવાનો હતો જેમાં દરે પંથ અને ફિરકાના લોકો આવી અને ભગવાનને પ્રાર્થના કરી શકે. શ્રી ગુરુ ગ્રંથ સાહિબ શીખ ધર્મનો સૌથી પવિત્ર ગ્રંથ છે, શીખોના દસમા ગુરુ, શ્રી ગુરુ ગોવિંદ સિંઘ એ ૭ ઓક્ટોબર ૧૭૦૮ ના આ ગ્રંથની શીખોના શાશ્વત ગુરુ તરીકે સ્થાપના કરી. વિશ્વમાં ક્યાંય પણ ગુરુ ગ્રંથ સાહિબનું અસ્તિત્વ શીખો માટે એટલું જ પવિત્ર અને અમૂલ્ય છે. હરમંદિર સાહિબ ચારના દરવાજા સહિત બનાવવામાં આવ્યું છે જે દર્શાવે છે કે દરેક દિશાએથી આવતા ધર્મ અને ફિરકાના લોકો અહીં શાંતિ પ્રાર્થના સાંભળવા કે ધ્યાન આદિ માટે આવી શકે છે.
૧૯૮૮માં ઓપરેશન બ્લુ થંડર બાદ સરકારે મંદિર પરિસરની ફરતે મંદિરના સુરક્ષા કવચ બનાવવા લીધે અમુક ઘરો સહીત જમેન હસ્તગત કરી. ઘણાં માણસોને આમાં સ્થાનાંતરીત કરાયાં હતાં. આ કાર્યક્રમની શીખો અને ઉગ્રવાદીઓ દ્વારા ખૂબ નિંદા થઈ અને આ યોજનાથી સંલગ્ન વરિષ્ઠ ઈજનેરની હત્યા થઈ આને પરિણામે આ યોજના પડતી મુકાઈ. આ યોજનાને ફરી ૧૯૯૩ માં ઉપ કમિશ્નર કરણ બીર સિંઘ સિદ્ધુ દ્વારા ગલિયારા પ્રેજેક્ટના નિર્દેશક પદે જીવંત કરાઈ. તેમણે ફરતે સુરક્ષા કવચનો વિચાર બદલીને દ્વીતીય પરિક્ર્માનો વિચાર વહેતો મુક્યો અને તેમણે એવા દ્રશ્યની યોજના મુકી જે મંદિરના વાસ્તુને સુસંગત હતી. આ બધી યોજના શિરોમણે ગુરુદ્વારા પ્રબંધક કમીટીની સાથે મસલત કરતાં કરતાં કરાઈ. પ્રવાસીઓ આ ગલિયારામાં પગપાળા ચાલી શકે છે, ત્યાં કોઈ પણ વાહનો ને પ્રવેશ નથી.